open-index/open-wikipedia-markdown huggingface dataset:
পরিবার পরিকল্পনা

thumbnail|right|250px|‘দ্য পিল’: সর্বপ্রথম ১৯৬০ সালে আবিস্কৃত হয় এবং সেই দশকে পরিবার পরিকল্পনায় ব্যাপক অবদান রাখে

**পরিবার পরিকল্পনা** হল সঠিক সময় সন্তান নেবার পরিকল্পনা এবং জন্ম নিয়ন্ত্রণ  ও অন্যান্য পদ্ধতির যথাযত প্রয়োগ নিশ্চিতকরণ। অন্যান্য পদ্ধতির মধ্যে যৌন শিক্ষা, যৌন সংক্রামকসমুহের নির্গমন প্রতিরোধ ও ব্যবস্থাপনা। পরিবার পরিকল্পনাকে অনেক সময় জন্ম নিয়ন্ত্রণের সমার্থক হিসেবে চিহ্ণিত করা হয় যদিও পরিবার পরিকল্পনার পরিধি আরও বিশদ। এটা সাধারণত স্বামী-স্ত্রীর মধ্যে করা হয় যারা তাদের সন্তান সংখ্যা নিয়ন্ত্রিত রাখতে চায় এবং তাদের প্রত্যাশিত সময় গর্ভধারন করতে চায়।

পরিবার পরিকল্পনা সেবা বলতে শিক্ষাগত, ব্যাপক স্বাস্থ্য ও সামাজিক কমসূচীকে বোঝায় যার মাধ্যমে প্রত্যেকটি স্বতন্ত্র ব্যক্তি তাদের সন্তান সংখ্যা ও দুই সন্তানের ব্যবধান সম্পর্কে স্বাধীনভাবে সিধান্ত নেবার যোগ্যতা অর্জন করে।

## উদ্দেশ্য
সন্তান সংখ্যা বৃদ্ধির মাধ্যমে সময়, সামাজিক,অর্থনৈতিক এবং পরিবেশগত নিরাপত্তার প্রয়োজনীয়তা বৃদ্ধি পায়। পরিবার পরিকল্পনার গ্রহণ করায় এসকল সম্পদের সার্থক ব্যবহার নিশ্চিত করা হয়। বাংলাদেশের তথা সারা বিশ্বের জনসংখ্যা বৃদ্ধি পৃথিবীকে বসবাসের অনুপোযোগী এবং সমস্যা সংকূল করে তুলছে। তাই সংখ্যা বৃদ্ধি রোধ অথবা পরিমিত সন্তান জন্ম দান করে পৃথিবীর ভারসাম্য আনায়নে পরিবার পরিকল্পনা আবশ্যক।

## লাভ ও সুবিধা সমূহ
### শারীরিক লাভ
মায়ের বয়স অন্তত ১৮ বছর না হওয়া পর্যন্ত অপেক্ষা করলে সন্তানের স্বাস্থ্য ও মাতৃস্বাস্থ্য ভাল থাকে। মাতৃত্ব সংক্রান্ত মৃত্যুর হার কমে আসে এবং পরিকল্পিত সন্তান বেশি মেধাবী ও স্বাস্থ্যবান হয়ে থাকে।

### অর্থনৈতিক লাভ
সন্তান সংখ্যা কম থাকলে একটি পরিবারের অর্থনৈতিকভাবে খরচ কম হয়।

## তথ্যসূত্র

## বহিঃসংযোগ
* জীবেনর জন্য তথ্য
* গুগলে বাংলাদেশী পরিবার পরিকল্পনা অধিদপ্তরের ঠিকানা
* পরিবার পরিকল্পনার তথ্য
* যুক্তরাজ্যের পরিবার পরিকল্পনা

বিষয়শ্রেণী:পরিবার
বিষয়শ্রেণী:জনসংখ্যা
বিষয়শ্রেণী:জন্মনিয়ন্ত্রণ
বিষয়শ্রেণী:পরিবার পরিকল্পনা
বিষয়শ্রেণী:সন্তান পালন
ডাকোটা ফ্যানিং

**হ্যানা ডাকোটা ফ্যানিং** () (জন্ম: ২৩ ফেব্রুয়ারি, ১৯৯৪) একজন মার্কিন অভিনেত্রী। তিনি শুধু **ডাকোটা ফ্যানিং** নামেই বেশি পরিচিত। তিনি আলোচনায় আসেন মূলত *[[আই এম স্যাম]]* (২০০১) চলচ্চিত্রে অনবদ্য অভিনয় করার জন্য। এছাড়া একজন শিশু অভিনেত্রী হিসেবে তিনি অনেক বড় মাপের চলচ্চিত্রে অভিনয় করেছেন। এসকল চলচ্চিত্রের মধ্যে আছে, *[[ম্যান অন ফায়ার (২০০৪-এর চলচ্চিত্র)|ম্যান অন ফায়ার]]* (২০০৪), *[[ওয়ার অফ দ্য ওয়ার্ল্ডস (২০০৫-এর চলচ্চিত্র)|ওয়ার অফ দ্য ওয়ার্ল্ডস]]* (২০০৫), *[[চারলোট’স ওয়েব (২০০৬-এর চলচ্চিত্র)|চারলোট’স ওয়েব]]* (২০০৬) ইত্যাদি। এছাড়া *[[হাউন্ডডগ (চলচ্চিত্র)|হাউন্ডডগ]]*, *[[দ্য সিক্রেট লাইফ অফ বিস (চলচ্চিত্র)|দ্য সিক্রেট লাইফ অফ বিস]]* চলচ্চিত্রগুলোতে তিনি শিশু অভিনেত্রীর শ্রেণী থেকে বেরিয়ে আরেকটু বয়স্ক চরিত্রে অভিনয় করেন। অভিনয়ের জন্য তিনি বিভিন্ন পুরস্কার ও স্বীকৃতি লাভ করেছেন। এর মধ্যে উল্লেখযোগ্য সবচেয়ে কম বয়সী অভিনেত্রী হিসেবে স্ক্রিন অ্যাক্টরস গিল্ড পুরস্কারের জন্য মনোনয়ন।

## ব্যক্তিগত জীবন

যুক্তরাষ্ট্রের জর্জিয়া অঙ্গরাজ্যের কনিয়ার শহরে ডাকোটা ফ্যানিংয়ের জন্ম। তার মা জয় আরিংটন একজন পেশাদার টেনিস খেলোয়াড় এবং বাবা স্টিভ ফ্যানিং একজন বেইসবল খেলোয়াড় ছিলেন। তিনি সেন্ট লুইস কার্ডিনাল দলের হয়ে মাইনর লিগ বেইসবল খেলতেন। বর্তমানে তিনি ক্যালিফোর্নিয়ার লস অ্যাঞ্জেলসে ইলেকট্রনিক্সের দোকানে বিক্রয়কর্মী হিসেবে কাজ করেন। ফ্যানিংয়ের নানা রিক আরিংটন একজন প্রাক্তন মার্কিন ফুটবলার, ও খালা জিল আরিংটন পেশায় ইসপিএন টিভি চ্যানেলের একজন প্রতিবেদক। এল ফ্যানিং ডাকোটার বড় এক বোন আছে। তিনিও পেশায় একজন অভিনেত্রী।

ডাকোটার বাবা মেয়ের নাম ‘ডাকোটা’ রাখতে চেয়েছিলেন এবং মা রাখতে চেয়েছিলেন ‘হ্যানা’। পরবর্তীতে তাদের দুজনের পছন্দের নামই মেয়ের নামে স্থান পায়।

ফ্যানিংয়ের মাঝে জার্মান ধাচ রয়েছে, এবং তার নামের শেষাংশ এসেছে আইরিশ ভাষা থেকে। ধর্মীয় দিক থেকে ফ্যানিং ও তার পরিবার সাউদার্ন ব্যাপটিস্টের অনুসারী। তিনি ক্যালিফোর্নিয়ার নর্থ হলিউডের ক্যাম্পবেল হল স্কুলে পড়াশোনা করেন। এছাড়াও তিনি সেখানকার চিয়ারলিডিং দলেরও সদস্য।

## তথ্যসূত্র

## বহিঃসংযোগ

* 
* 
* Dakota Fanning's biography on filmbug

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:জর্জিয়ার (মার্কিন যুক্তরাষ্ট্রের অঙ্গরাজ্য) অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
ওহ উগান্ডা, ল্যান্ড অফ বিউটি

**ওহ উগান্ডা, ল্যান্ড অফ বিউটি** (ইংরেজি: Oh Uganda, Land of Beauty) উগান্ডার জাতীয় সঙ্গীত। ১৯৬২ সালে একে অবলম্বন করা হয়েছিল। এটি গানের কথা এবং সুর দিয়েছেন জর্জ উইলবিফোরস কাকোমা।

## গানের কথা

## তথ্যসূত্র

## বহিঃসংযোগ
* উগান্ডার জাতীয় সঙ্গীত MIDI
* উগান্ডার জাতীয় সঙ্গীতের কথা

বিষয়শ্রেণী:আফ্রিকার জাতীয় সঙ্গীত
স্ট্যান্ড অ্যান্ড সিং অফ জাম্বিয়া, প্রাউড অ্যান্ড ফ্রি

**স্ট্যান্ড অ্যান্ড সিং অফ জাম্বিয়া, প্রাউড অ্যান্ড ফ্রি** (ইংরেজি: Stand and Sing of Zambia, Proud and Free) জাম্বিয়ার জাতীয় সঙ্গীত। ১৯৬৪ সালে একে অবলম্বন করা হয়েছিল। এটি গানের কথা সমবেতভাবে লিখিত হয়েছে এবং সুর দিয়েছেন Enoch Mankayi Sontonga।

১৮৯৭ সালে, ঙ্কোসি সিকেলেল' ইয়াফ্রিকা (God Bless Africa), এর সুর একজন দক্ষিণ আফ্রিকান "Enoch Mankayi Sontonga" রচনা করেছেন। গানের কথা রচনা করা হয়েছে, জাম্বিয়ান প্রতিফলিত হওয়া স্বাধীনতার সময় অথবা পরে, সোনটোঙ্গার গানের কথাতে যেটি একটি আস্ত হিসেবে আফ্রিকাতে উল্লেখ করে।

## গানের কথা

## তথ্যসূত্র

## বহিঃসংযোগ
* জাম্বিয়ার জাতীয় সঙ্গীত MIDI
* জাম্বিয়ার জাতীয় সঙ্গীতের কথা

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
ইউসাকো

**ইউসাকো** (ইংরেজি: United States of America Computing Olympiad; সংহ্মেপে: USACO) হল কম্পিউটার প্রোগ্রামিং প্রতিযোগিতা যা মূলত মার্কিন যুক্তরাষ্ট্রের মাধ্যমিক শ্রেণীর ছাত্রদের জন্য অনুষ্ঠিত হয়ে থাকে। এখানে বছরব্যাপী বিভিন্ন প্রতিযোগিতা হয় যাতে প্রতিযোগিরা ধাপে ধাপে ভাল করার মাধ্যমে পরবর্তী পর্যায়ের জন্য বিবেচিত হয়।অংশগ্রহণকারীরা এখানে সি,সি++,জাভা (প্রোগ্রামিং ভাষা) এবং প্যাস্‌কেল এ চারটি ভাষায় তাদের প্রোগ্রাম জমা দিতে পারে। ইউসাকো ১৯৯৩ সালে ডন পিয়েল (Don Piele) প্রতিষ্ঠা করেন যা বর্তমানে রব কোলস্টাড (Rob Kolstad) দ্বারা পরিচালিত হচ্ছে।

## ইউসাকোর বিভিন্ন অংশ
### প্রস্তুতিমূলক পৃষ্ঠা (Training Pages)

ইউসাকোর ওয়েবসাইটে বিভিন্ন প্রোগ্রামিং সমস্যা দেয়া থাকে যার মাধ্যমে একজন আগ্রহী ব্যক্তি তার প্রোগ্রামিং দক্ষতা বৃদ্ধি করতে পারে। এখানে প্রায় ১০০টি অ্যালগরিদমিক সমস্যা ছাড়াও বিভিন্ন কলাম আছে যা প্রোগ্রামিং সমস্যা সমাধানে খুবই কার্যকর (যেমন-greedy algorithom, গতিশীল প্রোগ্রামিং, অণুসন্ধান কৌশল ইত্যাদি)। বিশ্বের বিভিন্ন দেশ থেকে বিপুল পরিমাণ আগ্রহী শিক্ষার্থী, বিশেষত যারা জাতীয় ও আন্তর্জাতিক প্রোগ্রামিং অলিম্পিয়াডে (International Informatics Olympiad-IOI) অংশ নিতে চায়, তারা এই প্রস্তুতিমূলক সমস্যা সমাধানে অংশগ্রহণ করে।

### ইন্টারনেটে প্রতিযোগিতা

প্রতি বছর এতে ছয়টি অনলাইন প্রতিযোগিতা অনুষ্ঠিত হয় যেখানে তিনটি অথবা ৪টি সমস্যা ৩ঘণ্টার মধ্যে সমাধান করতে হয়।এ প্রতিযোগিতা কঠোরভাবে পর্যবেক্ষণ করা হয় এবং অসাধু পন্থা অবলম্বঙ্কারীদের আজীবন নিষিদ্ধ করা হয়।
সমস্যার সমাধান যাচাইকরণের পাশাপাশি এতে আরো কিছু বাধ্যবাধকতা,যেমন-সমাধান প্রদর্শনের সময়(runtime) এবং তথ্য সংরক্ষণের সীমাবদ্ধতাও(memory usage) যাচাই করা হয়।এখানে নম্বরের বণ্টন সুষম নয়।কঠিন সমস্যা এবং কঠিন পরীক্ষণ(test case) এর জন্য অধিক নম্বর বরাদ্দ থাকে।এ প্রতিযোগিতাগুলো বেশ কঠিন হয় এবং অন্য প্রোগ্রামিং প্রতিযোগিতার তূলনায় এতে প্রাপ্ত গড় নম্বর অনেক কম থাকে।

### ইউ এস ওপেন
আন্তর্জাতিক ইনফরমেটিক্স অলিম্পিয়াড এর যুক্তরাষ্ট্রের দল নির্বাচনের জন্য আরেকটি প্রতিযোগিতা হয় যার নাম ইউ এস ওপেন।

## তথ্যসূত্র

## বহিঃসংযোগ
* ইউসাকোর ওয়েবসাইট
* প্রশিক্ষণ
* প্রতিযোগিতার প্রবেশদ্বার
* আনঅফিসিয়াল ওয়েবসাইট

বিষয়শ্রেণী:কম্পিউটার প্রোগ্রামিং
বিষয়শ্রেণী:প্রোগ্রামিং প্রতিযোগিতা
লাঁজরি

thumb|right|250px|বিভিন্ন ধরন ও ডিজাইনের ল্যানজারি

**লাঁজরি** () নারীদের জন্য নির্মিত এক প্রকার ফ্যাশনেবল ও পরিচিত অন্তর্বাসের নাম। এটি এসেছে ফরাসি শব্দ ‘*লাঁজ* ’ () থেকে, যার অর্থ ‘ধৌত করা যায় এমন’। যেমন: ফরাসি  অর্থ ‘ধৌত করো’। লিন () দ্বারা ধৌত করার উপযোগী লিনেন জাতীয় কাপড়কে বোঝানো হয়। প্রথমত মিশর ও পরবর্তীতে ভারত থেকে তুলা আমদানীর আগ পর্যন্ত ইউরোপে লিনেন জাতীয় কাপড় দ্বারাই অন্তর্বাস তৈরি করা হতো।

ল্যানজারির ধারণা ব্যপ্ত হতে শুরু করে উনিশ শতকের শেষ দিকে। লুসিলের লেডি ডাফ-গর্ডন হচ্ছে ল্যানজারি শিল্পের অন্যতম একজন অগ্রদূত। তিনি নারীদের রক্ষণশীল কর্সেট থেকে বেরিয়ে এসে অন্যান্য ল্যানজারি পরিধানে ভূমিকা রেখেছেন। বিশ শতকের প্রথম অর্ধাংশ পর্যন্ত নারীরা অন্তর্বাস পরিধান করার চলকে গ্রহণ করেছেন মূলত তিনটি কারণে:

* দেহাকৃতি পরিবর্তনের জন্য (প্রথমে কর্সেটের সাহায্যে, পরবর্তী গার্ডল বা বক্ষবন্ধনীর মাধ্যমে)।
* পরিষ্কার-পরিচ্ছন্নতা আনয়নে।
* শালীনতাবোধ চর্চা করার সুবিধার্থে।

ক্রিনোলিন আবিস্কারের আগে নারীদের অন্তর্বাস ছিলো অনেক বড়সড় ও স্থুলাকায়। বিশ শতকের পোশাক শিল্পের উন্নতির ছোঁয়ায় অন্তর্বাস আরও ছোট ও আরও সহজে পরিধেয় হয়ে ওঠে। ১৯৬০-এর দশকে কিছু বিতর্কিত ল্যানজারি নির্মাতা প্রতিষ্ঠানের (যেমন: ফ্রিডরিক’স অফ হলিউড) ল্যানজারিকে গ্ল্যামারাইজ করার কারণে আস্তে আস্তে ল্যানজারির ডিজাইন ও প্রকারে যৌন আবেদনের ছোঁয়া আসতে থাকে। একুশ শতকে এসে ল্যানজারি শিল্প বেশখানিকটা বিস্তৃত হয়।

## বাজারের গঠন
একুশ শতকের ল্যানজারির বাজারে প্রযুক্তির একটি বড় স্পর্শ রয়েছে। যেমন: বিভিন্ন ধরনের সূতা বিভিন্ন ডিজাইনের ল্যানজারি নির্মাণে ভূমিকা রেখেছে। এর মধ্যে আছে লেসার-কাট সিমলেস ব্রা, মল্ডেড টি-শার্ট ব্রা। ডিজাইনাররা সমৃদ্ধ ও আরামদায়ক কাপড়ের দিকে ঝুঁকছেন। লেস এমব্রয়ডারি ও বিভিন্ন রংয়ের বিন্যাস ঘটানোর মাধ্যমে বিভিন্ন ডিজাইনের ল্যানজারি তৈরি করা হচ্ছে।

২০০৩ সালে বিশ্বব্যাপী ল্যানজারির বাজারের অর্থমূল্য ছিলো প্রায় ২,৯০০ কোটি মার্কিন ডলার। ২০০৫ সালে মোট বাজারের মধ্যে বক্ষবন্ধনীর (ব্রেসিয়ার বা ব্রা) অংশ ছিলো প্রায় ৫৬%, ও ব্রিফের অংশ ছিলো প্রায় ২৯%। বিশ্বের সর্ববৃহৎ ল্যানজারি নির্মাতা প্রতিষ্ঠান ভিক্টোরিয়া’স সিক্রেট উত্তর আমেরিকায় বিপুল পরিমাণ ব্যবসা করে। এদিকে ইউরোপীয় বাজারে রাজত্ব করে ট্রায়াম্ফ ইন্টারন্যাশনাল ও ডিবি অ্যাপারেলের মতো বড় বড় প্রতিষ্ঠান।
## প্রকার
* বক্ষবন্ধনী

## আরও দেখুন
* অন্তর্বাস
* হোসিয়ারি
* বহির্বাস হিসেবে ল্যানজারি

## টীকা

## তথ্যসূত্র

* 
* 

বিষয়শ্রেণী:লাঁজরি
বিষয়শ্রেণী:অন্তর্বাস
বিষয়শ্রেণী:মানব যৌনতা
বিষয়শ্রেণী:নারীদের পোশাক
সেলেনা

**সেলিনা কুইন্তানিল্লা পেরেজ** একাধারে একজন স্পেনীয়-আমেরিকান পপ গায়িকা এবং গীতিকার, অভিনেত্রী, মুখপাত্র, ফ্যাশন ডিজাইনার (জন্ম : ১৬ এপ্রিল, ১৯৭১ খ্রিষ্টাব্দ; মৃত্যু: ৩১ মার্চ, ১৯৯৫ খ্রিষ্টাব্দ) ছিলেন। 'সেলিনা' নামেই তিনি বেশি পরিচিত ছিলেন। তাকে 'তেজানো সংগীতের রানি' বলা হত। তিনি বিশ শতকের শেষ ভাগের মেক্সিকো-মার্কিন সাংস্কৃতিক জগতের সাড়া জাগানো সংগীত শিল্পী ছিলেন। 'বিলবোর্ড' পত্রিকা তাকে গত শতকের শেষ দশকের শ্রেষ্ঠ লাতিন শিল্পী বলেছে। শুধু তাই-ই নয়, লাতিন সংগীত জগতের সর্বকালের সেরা শিল্পীর আসনে তাকে বসানো হয়।

কুইন্তানিল্লা পরিবারের সর্বকনিষ্ঠ শিশু হিসেবে সেলিনা ১৯৮০ খ্রিষ্টাব্দে মাত্র নয়-বছর বয়সে সংগীত জগতে যাত্রা শুরু করেন। তখন তিনি 'সেলিনা ওয়াই লস দিনোস' ব্যান্ডের সদস্য; যেখানে তার বোন সুজেট কুইন্তানিল্লা এবং ভাই এবি কুইন্তানিল্লা যুক্ত ছিলেন। তিনি পেশাদার সংগীতশিল্পী হিসেবে গান রেকর্ড করেন ১৯৮২ খ্রিষ্টাব্দে। তার জনপ্রিয়তা বাড়তে থাকে ১৯৮৭ খ্রিষ্টাব্দে বর্ষসেরা সংগীতশিল্পী হিসেবে 'তেজানো সংগীত পুরস্কার' প্রাপ্তির পর। আশ্চর্যজনকভাবে একাদিক্রমে নবমবার তিনি এই পুরস্কার পেয়ে ইতিহাস গড়েছেন। মিডিয়া আউটলেটগুলি তার পোশাকের ম্টাইল এর জন্য তাকে "তেজানো ম্যাডোনা" বলে ডাকে। ১৯৯৫ সালের ৩১ মার্চ সেলিনার নিজের ভক্ত ও ম্যানেজার ইয়োলান্ডা সালডিভার সেলিনাকে গুলি করে হত্যা করে৷

## তথ্যসূত্র

বিষয়শ্রেণী:১৯৭১-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:মেক্সিকান বংশোদ্ভূত মার্কিন সঙ্গীতজ্ঞ
বিষয়শ্রেণী:মার্কিন যুক্তরাষ্ট্রের স্পেনীয় ভাষার সঙ্গীতশিল্পী
বিষয়শ্রেণী:মার্কিন সমসাময়িক আরঅ্যান্ডবি শিল্পী
বিষয়শ্রেণী:মার্কিন পপ গায়িকা
বিষয়শ্রেণী:মার্কিন সোল সঙ্গীতশিল্পী
বিষয়শ্রেণী:নারীবাদী সঙ্গীতজ্ঞ
বিষয়শ্রেণী:মার্কিন পপ সঙ্গীতশিল্পী
বিষয়শ্রেণী:মার্কিন সোপ্রানো
বিষয়শ্রেণী:ক্যাপিটল রেকর্ডসের শিল্পী
বিষয়শ্রেণী:টেক্সাসের সঙ্গীতশিল্পী
বিষয়শ্রেণী:মার্কিন জেহোভার সাক্ষী
বিষয়শ্রেণী:মার্কিন নারী সক্রিয়কর্মী
বিষয়শ্রেণী:মার্কিন জনহিতৈষী
বিষয়শ্রেণী:মার্কিন শিশু সঙ্গীতশিল্পী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:এইচআইভি/এইডস কর্মী
বিষয়শ্রেণী:মার্কিন নৃত্য সঙ্গীতজ্ঞ
বিষয়শ্রেণী:মার্কিন নারী নৃত্যশিল্পী
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:মার্কিন পোশাক পরিকল্পনাকারী
বিষয়শ্রেণী:মার্কিন বেশভূষাশৈলী নকশাবিদ
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন নৃত্যশিল্পী
বিষয়শ্রেণী:মার্কিন খুনের শিকার
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারী প্রধান নির্বাহী
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:গ্র্যামি আজীবন সম্মাননা পুরস্কার প্রাপক
বিষয়শ্রেণী:মুখপাত্র
বিষয়শ্রেণী:মার্কিন কোম্পানি প্রতিষ্ঠাতা
বিষয়শ্রেণী:খুনের শিকার নারী
বিষয়শ্রেণী:২০শ শতাব্দীর মার্কিন গায়িকা
বিষয়শ্রেণী:মার্কিন নারী বেশভূষাশৈলী নকশাবিদ
জয়যাত্রা

***জয়যাত্রা*** ২০০৪ সালে মুক্তিপ্রাপ্ত একটি বাংলাদেশী চলচ্চিত্র। বাংলাদেশের বিখ্যাত সম্পাদক, কাহিনিকার ও চলচ্চিত্র পরিচালক আমজাদ হোসেনের কাহিনি নিয়ে সংলাপ, চিত্রনাট্য ও পরিচালনা করেছেন তৌকির আহমেদ। এটি তার পরিচালিত প্রথম পূর্ণদৈর্ঘ্য চলচ্চিত্র। বাংলাদেশের স্বাধীনতা যুদ্ধ ভিত্তিক এই ছবিটি প্রযোজনা ও পরিবেশনা করেছে ইমপ্রেস টেলিফিল্ম। জয়যাত্রা বাংলাদেশের স্বাধীনতা যুদ্ধকালীন একদল মানুষের হাসি-কান্না, সুখ-দুঃখ, মৃত্যু ও বেঁচে থাকার সংগ্রামের গল্প। ছবিটিতে বিভিন্ন চরিত্রে অভিনয় করেছেন বিপাশা হায়াত, আজিজুল হাকিম, মাহফুজ আহমেদ, হুমায়ুন ফরীদি, তারিক আনাম খান, আবুল হায়াত, মেহবুবা মাহনূর চাঁদনী।

ছবিটি পরিচালনা করে শ্রেষ্ঠত্বের স্বীকৃতি স্বরূপ পরিচালক তৌকির আহমেদ ২৯তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ চিত্রনাট্যকারের পুরস্কার লাভ করেন। এছাড়া ছবিটি শ্রেষ্ঠ কাহিনিকার, শ্রেষ্ঠ সঙ্গীত পরিচালক, শ্রেষ্ঠ পার্শ্বচরিত্রে অভিনেত্রী ও শ্রেষ্ঠ চিত্রগ্রাহক বিভাগে পুরস্কার লাভ করে।

## কাহিনি সংক্ষেপ
১৯৭১- এপ্রিল মাসের প্রথম সপ্তাহ। যুদ্ধের বিভীষিকা যখন ছড়িয়ে পড়েছে বাংলার গ্রাম থেকে গ্রামান্তরে। হাজার বছরের শাশ্বত বাংলা মুহুর্তেই পরিণত হয় বিরাণ শ্বশানে। প্রাণভয়ে পলায়নয়ত একদল সাধারণ মানুষ আশ্রয় নেয় একটি নৌকায়। তাদের বেঁচে থাকার সংগ্রামের মধ্যে দিয়েই এগিয়ে যায় গল্প, কিন্তু শুধু বেঁচে থাকা নয় ক্রমেই রুখে দাঁড়াবার স্পৃহা জাগ্রত হয় তাদের হৃদয়ে।

জয়যাত্রা - একদল মানুষের হাসি-কান্না, সুখ-দুঃখ, ব্যথা মৃত্যু ও বেঁচে থাকার সংগ্রামের গল্প।

## অভিনয়শিল্পী

* বিপাশা হায়াত - হাওয়া
* আজিজুল হাকিম - আদম
* মাহফুজ আহমেদ - বৈধন
* আবুল হায়াত - রামকৃষ্ণ
* তারিক আনাম খান - তরফদার
* হুমায়ুন ফরীদি - পচা
* নাজমা আনোয়ার - বৈধনের ঠাকুরমা
* শামস সুমন - জসিমুদ্দি
* রুমানা খান - সখিনা
* শাহেদ শরীফ খান - কাসেম
* মেহবুবা মাহনূর চাঁদনী - মরিয়ম
* ইন্তেখাব দিনার - জনসন
* আহসান হাবিব নাসিম - মাঝি আলী
* সালেহ আহমেদ - ইমাম
* জয়ন্ত চট্টোপাধ্যায় - ডঃ কালিকিংকর
* মোশাররফ করিম - ফণী
* আহসানুল হক মিনু - হামিদ
* শিরিন আলম - হামিদের স্ত্রী
* অপূর্ব মজুমদার - পাকিস্তানি ক্যাপ্টেন

## সংগীত
**জয়যাত্রা** ছবির সংগীত পরিচালনা করেছেন সুজেয় শ্যাম।

## হোম ভিডিও
**জয়যাত্রা** ছবির ভিসিডি ও ডিভিডি বাজারজাত করেছে *জি-সিরিজ*।

## সম্মাননা

## আন্তর্জাতিক সম্মাননা
**[[ঢাকা আন্তর্জাতিক চলচ্চিত্র উৎসব]]** - ২০০৬
* **বিজয়ী:** বিশেষ উল্লেখ্য পুরস্কার - তৌকির আহমেদ

## আরও দেখুন

## তথ্যসূত্র

## বহিঃসংযোগ

* 
* 
* 

বিষয়শ্রেণী:২০০৪-এর চলচ্চিত্র
বিষয়শ্রেণী:২০০০-এর দশকের যুদ্ধভিত্তিক চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী যুদ্ধভিত্তিক চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:তৌকীর আহমেদ পরিচালিত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:সুজেয় শ্যাম সুরারোপিত চলচ্চিত্র
র‌্যাপিড অ্যাকশন ফোর্স

**র‍্যাপিড অ্যাকশন ফোর্স** বা **র‍্যাফ** হল ভারতের অভ্যন্তরীণ নিরাপত্তা সংস্থা, যা দাঙ্গা মোকাবিলা ও শান্তি রক্ষার উদ্দেশ্য গঠিত। এটি সেন্ট্রাল রিজার্ভ পুলিশ ফোর্স (সিআরপিএফ) এর বিশেষ একটি শাখা। ১৯৯১ সালের ১১ ডিসেম্বর এটির প্রতিষ্ঠা হয়।

## ইতিহাস

র‍্যাফ ১৯৯১ সালের ১১ ডিসেম্বর প্রতিষ্ঠিত হয়, এর সদর দপ্তর ছিল নয়াদিল্লিতে। দাঙ্গা, ভিড় নিয়ন্ত্রণ, উদ্ধার ও ত্রাণ কার্যক্রম এবং সংশ্লিষ্ট অস্থিরতা মোকাবেলা করার জন্য এটি ১৯৯২ সালের ৭ অক্টোবর সম্পূর্ণরূপে এটি কার্যকর হয়। ১৯৯২ সালের অক্টোবরের মধ্যে এর প্রথম পাঁচটি ব্যাটালিয়ন গঠন করা হয় এবং ১৯৯৪ সালের এপ্রিলে আরও ৫টি ব্যাটালিয়ন যোগ করা হয়। ২০০৩ সালের অক্টোবরে, ১১ বছর কাজ করার পর, বাহিনীটিকে রাষ্ট্রপতির পতাকা প্রদান করা হয়। ৯ নভেম্বর ২০১৩ তারিখে, উত্তর প্রদেশের মিরাটে র‍্যাফ একাডেমি অফ পাবলিক অর্ডার প্রতিষ্ঠিত হয়। ২০১৭ সালে, ভারত সরকার নতুন দিল্লি, হরিয়ানা, রাজস্থান, উত্তর প্রদেশ এবং বিহারে অতিরিক্ত পাঁচটি ব্যাটালিয়ন স্থাপনের অনুমোদন দেয়।

## ভূমিকা
### দাঙ্গা এবং ভীড় নিয়ন্ত্রণ
এই ইউনিটটি সাম্প্রদায়িক সহিংসতা, আইন-শৃঙ্খলা রক্ষাকারী বাহিনী, উৎসব ও নির্বাচনী দায়িত্ব এবং আন্দোলন মোকাবেলায় ব্যবহৃত হয়।

### জাতিসংঘ শান্তিরক্ষা কার্যক্রম
২০০৭-০৮ সাল থেকে RAF-এর ব্যবস্থাপনায় CRPF মহিলা ও পুরুষ কন্টিনজেন্টগুলি লাইবেরিয়া (UNMIL), মনরোভিয়া এবং জুয়েড্রুতে জাতিসংঘ শান্তিরক্ষা মিশনে নিয়োজিত রয়েছে। সিআরপিএফ মহিলা ফর্মড পুলিশ ইউনিট ছিল বিশ্বের প্রথম ধরণের, যা জাতিসংঘ শান্তিরক্ষা মিশনের তত্ত্বাবধানে মোতায়েন করা হয়েছিল।

### মানবিক কার্যক্রম

র‍্যাফ সরকারের মানবিক দিক প্রদর্শন করতে এবং দেশব্যাপী বন্যা, ভূমিকম্প, ঘূর্ণিঝড় এবং মহামারীর প্রাদুর্ভাবের সময় দ্রুত উদ্ধার ও ত্রাণ কার্যক্রম পরিচালনা করে জনগণের সঙ্গে সম্পর্ক তৈরি করতে সফল হয়েছে।

### সন্ত্রাসবিরোধী অভিযান
২০০৮ সালের নভেম্বরে মুম্বাই সন্ত্রাসী হামলার সময়, র‍্যাফ ওবেরয় ট্রাইডেন্ট এবং তাজমহল হোটেলের আশেপাশের এলাকাগুলি ঘিরে রাখার কাজে জড়িত ছিল। ২০০১ সালে ভারতীয় সংসদ আক্রমণের সময় সাহসিকতার জন্য ৮৮ মহিলা ব্যাটালিয়নের কমলেশ কুমারীকে মরণোত্তর অশোক চক্রে ভূষিত করা হয়েছিল।

## তথ্যসূত্র

বিষয়শ্রেণী:ভারতের সামরিক বাহিনী
বিষয়শ্রেণী:১৯৯২-এ প্রতিষ্ঠিত সরকারি সংস্থা
হেকলার অ্যান্ড কখ

**হেকলার অ্যান্ড কক জিএমবিএইচ** () একটি জার্মান আগ্নেয়াস্ত্র ও যুদ্ধাস্ত্র প্রস্তুতকারী প্রতিষ্ঠান। এদের প্রস্তুতকৃত আগ্নেয়াস্ত্রের মাঝে রয়েছে এমপি৫ সাবমেশিন গান, জি৩ স্বয়ংক্রিয় রাইফেল, জি৩৬ অ্যাসল্ট রাইফেল, এমপি৭, ইউএসপি ধারাবাহিকের হাতবন্দুক, পিএসজি১ স্নাইপার রাইফেল ইত্যাদি।

## তথ্যসূত্র

## বহিঃসংযোগ

* Official website (international)
* Official website (U.S.)
* 2008 Heckler & Koch Military and LE brochure
* HK Pro, fan page
* H&K information on Remtek
* Heckler & Koch Webshop

বিষয়শ্রেণী:আগ্নেয়াস্ত্র প্রস্তুতকারী প্রতিষ্ঠান
বিষয়শ্রেণী:হেকলার অ্যান্ড কক
বিষয়শ্রেণী:জার্মান মার্কা
মুঙ্গু ইবারিকি আফ্রিকা

**মুঙ্গু ইবারিকি আফ্রিকা** (সোয়াহিলি: Mungu ibariki Afrika, ইংরেজি: God Bless Africa) তানজানিয়ার জাতীয় সঙ্গীত। সোয়াহিলি ভাষায় ইনোচ মাঙ্কায় সোন্টোঙ্গার জনপ্রিয় সঙ্গীত "নোসি সিকেলি' আফ্রিকা" সংস্করণ, যা জাম্বিয়ারও জাতীয় সঙ্গীত (ভিন্ন ভাষায়) এবং দক্ষিণ আফ্রিকারের খন্ড। এটি Ciskei, Transkei এবং জিম্বাবুয়েরও (১৯৮০-১৯৯৪) জাতীয় সঙ্গীত ছিল। তানজানিয়া প্রথম আফ্রিকান জাতি যে, জনপ্রিয় আফ্রিকান গান "ঈশ্বর আফ্রিকাকে আশীর্বাদ করুন" জাতীয় সঙ্গীত হিসেবে ব্যবহার করেছে, ১৯৬১ সালে যখন এইটি তাঙ্গানিকা ছিল। সোয়াহিলি ভাষায় মুঙ্গু অর্থ ঈশ্বর এবং এজন্য জাতীয় সঙ্গীতের অনুবাদ হয়েছে "ঈশ্বর আফ্রিকাকে আশীর্বাদ করুন"।

## গানের কথা

## তথ্যসূত্র

## বহিঃসংযোগ
* তানজানিয়ার জাতীয় সঙ্গীত MP3
* জাতীয় সঙ্গীতের কথা

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
মধুপুর জাতীয় উদ্যান

**মধুপুর জাতীয় উদ্যান** বাংলাদেশের অন্যতম একটি জীববৈচিত্র্যপূর্ণ উন্মুক্ত উদ্যান। টাঙ্গাইলের মধুপুর উপজেলায় অবস্থিত এই বনকে জাতীয় উদ্যান ঘোষণা দেয়া হয় ১৯৬২ খ্রিষ্টাব্দে। নিসর্গপ্রেমীদের কাছে মধুপুরের জাতীয় উদ্যান বাংলাদেশের অন্যতম পর্যটন স্থান।

## অবস্থান

রাজধানী শহর ঢাকা থেকে ১২৫ কিলোমিটার দূরে টাঙ্গাইলের মধুপুর উপজেলায় অবস্থিত। টাঙ্গাইল জেলা শহর থেকে ময়মনসিংহ যাবার পথে রসুলপুর মাজার নামক স্থানে গিয়ে মধুপুর জাতীয় উদ্যানের প্রধান ফটক বামদিকে দেখতে পাওয়া যায়। ফটকের পাশেই মধুপুর জাতীয় উদ্যান রেঞ্জ অফিস ও সহকারী বন সংরক্ষকের অফিস অবস্থিত। সেখান থেকে অনুমতি নিয়ে বনের ভিতর ঢুকতে হয়। এই উদ্যান ১৯৮২ সালের হিসাব অনুযায়ী ৮,৪৩৬ হেক্টর এলাকাজুড়ে বিস্তৃত হলে। এটি পূর্বের আয়তন থেকে অনেক ছোট হয়ে এসেছে অনেকের মতে এটি প্রায় অর্ধেক। এই উদ্যান মূলত বিস্তৃত শালবনের খানিকটা অংশ নিয়ে গঠিত।

## উদ্ভিদবৈচিত্র্য
শাল, বহেড়া, আমলকি, হলদু, আমড়া, জিগা, ভাদি, অশ্বথ, বট সর্পগন্ধা, শতমূলী, জয়না, বিধা, আজুকি/ হারগাজা, বেহুলা প্রভৃতি নানা জাতের বৃক্ষরাজিতে শোভিত এই উদ্যান। এছাড়াও বিভিন্ন প্রজাতির পাহাড়ি আলু, শটি আর নাম না জানা বিভিন্ন ধরনের লতাগুল্ম।

## জীববৈচিত্র্য
এই বন পূর্বে চিতাবাঘ এর প্রিয় আবাস্থল ছিল ও বিস্তৃতিও ছিল বিশাল তবে বর্তমানে বানর, বুনো শূকর, মুখপোড়া হনুমান, চিত্রা হরিণ, মায়া হরিণ, শিয়াল, বন বিড়াল, মেছোবাঘ, বনরুই সহ ৯ প্রজাতির স্তন্যপায়ী; লাল বনমোরগ, কাঠময়ূরসহ ৩৮ প্রজাতির পাখি, ৪ প্রজাতির উভচর ও কয়েক প্রজাতির সরীসৃপ পাওয়া যায়।  বনের ঠিক মাঝখানে লহরিয়া বিট অফিসের কাছে রয়েছে একটি হরিণ প্রজনন কেন্দ্র।

## চিত্রশালা

image:Watch Tower, Dhokhala, modhupur reserve forest.jpg|thumb|ওয়াচ টাওয়ার, দোখালা
image:Modhupur forest.jpg|মধুপুর বনের গাছপালা
A repose bench near to the rest house in Madhupur National Forest.jpg|বিশ্রামের জন্য তৈরি বেঞ্চ
মধুপুর জাতীয় উদ্যানের প্রাণী.jpg|মধুপুর জাতীয় উদ্যানের প্রাণী
image:Wild fruits, modhupur reserve forest.jpg|মধুপুর জঙ্গলের বুনো ফল


## আরও দেখুন
* বাংলাদেশের জাতীয় উদ্যান

## তথ্যসূত্র

## বহিঃসংযোগ

বিষয়শ্রেণী:বাংলাদেশের জাতীয় উদ্যান
বিষয়শ্রেণী:বাংলাদেশের বন
বিষয়শ্রেণী:টাঙ্গাইল জেলার দর্শনীয় স্থান
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:মধুপুর উপজেলা
বাংলাদেশের জাতীয় উদ্যান

**বাংলাদেশের জাতীয় উদ্যান** বলতে বাংলাদেশ বন্যপ্রাণী (সংরক্ষণ) (সংশোধন) আদেশ ১৯৭৪-এর ২নং অনুচ্ছেদের 'জ' ধারা অনুযায়ী বোঝানো হয় মনোরম ও প্রাকৃতিক সৌন্দর্যবিশিষ্ট অপেক্ষাকৃত বৃহত্তর এলাকা, যার মুখ্য উদ্দেশ্য প্রাকৃতিকভাবে সুন্দর চিত্রানুগ দৃশ্য, উদ্ভিদকুল রক্ষা এবং সংরক্ষণ করা ও যেখানে বিনোদন, শিক্ষা এবং গবেষণার জন্য জনসাধারণের প্রবেশ অনুমতি দেওয়ার ব্যবস্থা থাকে।

## জাতীয় উদ্যানসমূহ
বাংলাদেশের, রাষ্ট্রীয়ভাবে ঘোষিত *জাতীয়* উদ্যানটি হলো ভাওয়াল জাতীয় উদ্যান।

বাংলাদেশে মোট ১৯টি উদ্যানকে "জাতীয় উদ্যান" ঘোষণা করা হয়েছে। সেগুলো হলো:

## উদ্ভিদ উদ্যান

## তথ্যসূত্র

বিষয়শ্রেণী:উদ্যান
বিষয়শ্রেণী:বাংলাদেশের জাতীয় উদ্যান
বিষয়শ্রেণী:বাংলাদেশের দর্শনীয় স্থানের তালিকা
জাতীয় উদ্যান

[thumb|250px|[আর্জেন্টিনায় ন্যাশনাল পার্ক]]
**জাতীয় উদ্যান** হল মনোরম এবং প্রাকৃতিক সৌন্দর্যমণ্ডিত তুলনামূলকভাবে বৃহত্তর এলাকা যার মুখ্য উদ্দেশ্য জনসাধারণকে শিক্ষা, গবেষণা ও বিনোদনের অনুমতি প্রদান এবং উদ্ভিদ ও বন্যপ্রাণীর প্রাকৃতিক পরিবেশ ও সুন্দর নয়নাভিরাম দৃশ্য সংরক্ষণ করার উদ্দেশ্যে ব্যবস্থাপনা করা।

বাংলাদেশে রাষ্ট্রীয়ভাবে ঘোষিত জাতীয় উদ্যানটি হল ভাওয়াল জাতীয় উদ্যান। বাংলাদেশে সর্বমোট ২০টি উদ্যানকে জাতীয় উদ্যান ঘোষণা করা হয়েছে। ভারতে ৯৭টি অরণ্যকে জাতীয় উদ্যান ঘোষণা করা হয়েছে এবং ১৬৬ আরো অরণ্যকে জাতীয় উদ্যান ঘোষণার চেষ্টা চলছে।

## নিয়মাবলী
[thumb|250px|[সুন্দরবন জাতীয় উদ্যান]]
জাতীয় উদ্যান ঘোষণা করার মাধ্যমে নিশ্চিত করা হয়:

১। সেই এলাকার বন্যপ্রাণী যেন ধ্বংস না হয়।

২। পশুপাখিদের শান্তি ও নিরাপত্তা বিঘ্নিত হতে পারে এমন কাজ থেকে যেন এই বনাঞ্চল মুক্ত থাকে। বাইরে থেকে শিকারিরা যাতে এই নিরাপত্তা বলয়ে প্রবেশ না করতে পারে।

৩। ভারতে গবেষণার উদ্দেশ্যে শিকার করার বিশেষ অনুমতি নেওয়া যেতে পারে।

এই বিধি বিভিন্ন দেশে বিভিন্ন রকম। ভারতে কোনো অরণ্য যদি একাধিক রাজ্যে বিস্তৃত থাকে, সংশ্লিষ্ট রাজ্য দায়িত্ব গ্রহণে অপারগ হয় অথবা জীব বৈচিত্রে বিশেষ সমৃদ্ধ হয় তাহলে থাকে জাতীয় উদ্যানের মর্যাদা দেওয়া হয়।

## আরও দেখুন
* অভয়ারণ্য
* ভারতের জাতীয় উদ্যান
* বাংলাদেশের জাতীয় উদ্যান

## তথ্য

বিষয়শ্রেণী:বনাঞ্চল
বিষয়শ্রেণী:জাতীয় উদ্যান
বিষয়শ্রেণী:সংরক্ষিত অঞ্চল
বিষয়শ্রেণী:আইইউসিএন II বিষয়শ্রেণী
ব্লেসড বি দ্য ল্যান্ড অফ জিম্বাবুয়ে

**ব্লেসড বি দ্য ল্যান্ড অফ জিম্বাবুয়ে** (ইংরেজি: "Blessed be the Land of Zimbabwe"; শোনা: "সিমুদযাই মুরেযা ওয়েদু ওয়েজিম্বাবুয়ে"; উত্তর ডেবেলে: "কালিবুসিসুয়ে ল্লিযওয়ে লেজিম্বাবুয়ে") জিম্বাবুয়ের জাতীয় সঙ্গীত। এইটি একটি জাতীয় প্রতিযোগিতার পরে মার্চ ১৯৯৪ সালে উপস্থাপন করা হয়েছিল, যা "ইশে কোম্বোরেরা আফ্রিকা" (১৯৮০-১৯৯৪) জাতীয় সঙ্গীতকে প্রতিস্থাপন করে। প্রতিযোগিতার বিজয়ী গানটি লিখেছিল অধ্যাপক সলোমন মুত্বাইরো এবং একে রচিত করেছে ফ্রেড চাঙ্গুনদেগা। এইটি জিম্বাবুয়ের প্রধান তিনটি ভাষায় অনুবাদ করা হয়েছে।

## গানের কথা

## পাদটীকা
* Reading the Zimbabwean National Anthem as Political Biography in the Context of Crisis, Retrieved 2 June 2009.

## তথ্যসূত্র

## বহিঃসংযোগ
* জিম্বাবুয়ের জাতীয় সঙ্গীত MIDI
* জিম্বাবুয়ের জাতীয় সঙ্গীতের কথা

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
চন্দ্রলোকে অভিযান

**চন্দ্রলোকে অভিযান** () দুঃসাহসী টিন‌টিন সিরিজের ষোড়শ বই। ১৯৫০ সালে এই বই লেখা শুরু হয়। ১৯৫৩ সালে এই বই প্রকাশিত হয়। এই বইটিতে কল্প বিজ্ঞানমুলক কাজ দেখানো হয়েছে।

## গল্প
টিনটিন ও ক্যাপ্টেন হ্যাডক, প্রফেসর ক্যালকুলাসের আমন্ত্রণে সিল্ডাভিয়ায় আসেন। এরপর চন্দ্রাভিযান প্রকল্প ব্যাপারে তারা জানতে পারেন। ক্যালকুলাসের এই বিরাট কাণ্ডে দুজন প্রধান সহযোগীর নাম উলফ ও ব্যক্সটার। ইতোমধ্যে এই প্রকল্পের উপর গুপ্তচরগিরী শুরু হয়। তদন্ত করতে গিয়ে গুলিতে আহত হয় টিনটিন। অবশেষে সব বাধা কাটিয়ে চন্দ্রাভিযানে রওনা দেন ক্যালকুলাস ও তার সাথীরা। ভুলক্রমে তাদের সাথে রওনা দেয় জনসন আর রনসনও। কিন্তু পৃথিবীর সাথে যোগাযোগ বিচ্ছিন্ন হয়। তারপর কি হয় জানা যায় চাঁদে টিনটিন কাহিনীতে।

## তথ্যসূত্র

## বহিঃসংযোগ
* Destination Moon Official Website
* Destination Moon at Tintinologist.org

বিষয়শ্রেণী:১৯৪৯-এর বই
বিষয়শ্রেণী:টিনটিনের বই
বিষয়শ্রেণী:টিনটিন
বিষয়শ্রেণী:কমিক বই
বিষয়শ্রেণী:উপন্যাসে চাঁদ
বিষয়শ্রেণী:মূলত টিনটিন ম্যাগাজিনে প্রকাশিত কাজ
বিষয়শ্রেণী:সাহিত্য প্রথম সিরিয়াল আকারে প্রকাশিত
বিষয়শ্রেণী:মেথুইন প্রকাশনীর বই
অভিস্রবণ

থাম্ব|অভিস্রবণের একটি কম্পিউটার সিমুলেশন
**অভিস্রবণ : যে ভৌত প্রক্রিয়ায় অর্ধভেদ্য পর্দা দ্বারা পৃথক কৃত দুটি সম প্রকৃতির কিন্তু ভিন্ন ঘনত্বের দ্রবণের মধ্যে কম ঘনত্বের দ্রবণের দ্রাবক অনু অর্ধভেদ্য পর্দার মধ্য দিয়ে বেশি ঘনত্বের দ্রবণের মধ্যে প্রবেশ করে দুটি দ্রবণকে সমঘনত্বে পরিণত করে তাকে অভিস্রবণ বলে।**

**অভিস্রবণ** বলতে দুটি ভিন্ন ঘনত্বের দ্রবণ একটি অর্ধভেদ্য পর্দা দিয়ে পাশাপাশি আলাদা করে রাখলে পর্দা ভেদ করে কম ঘন দ্রবণ থেকে অধিক ঘন দ্রবণের দিকে দ্রাবক অণু প্রবেশ করার প্রক্রিয়াকে বোঝায়। দুটো দ্রবণের ঘনত্ব সমান না হওয়া পর্যন্ত এই প্রক্রিয়া চলতে থাকে।অভিস্রবন এক প্রকার ব্যাপন। অভিস্রবণ ভর এবং ঘনত্বের উপর নির্ভর করে।অভিস্রবণ কেবলমাত্র তরলের ক্ষেত্রে ঘটে।
 তরলের বাস্তবিক চলাচল।অভিস্রবণকে দুই ভাগে ভাগ করা যায়— অন্তঃঅভিস্রবণ, বহিঃঅভিস্রবণ। কোষের বাইরে অবস্থিত তরল পদার্থ যখন অর্ধভেদ্য পর্দা ভেদ করে ভেতরে প্রবেশ করে তখন সেই প্রক্রিয়াকে অন্তঃঅভিস্রবণ বলে। কোষের ভেতর থেকে যখন তরল পদার্থ পর্দা ভেদ করে বাইরে বেরিয়ে যায় তখন সেই প্রক্রিয়াকে বহিঃঅভিস্রবণ প্রক্রিয়া বলে।

## অভিস্রবণিক চাপ
* **অভিস্রবণিক চাপ** হলো ন্যূনতম চাপ যা অর্ধভেদ্য পর্দা দ্বারা এর দ্রাবকের অভ্যন্তরীণ প্রবাহ রোধ করার জন্য একটি দ্রবণ যোগ করা হয় । অন্যভাবে বলা যায় বিশুদ্ধ দ্রাবক গ্রহণ করার প্রবণতা পরিমাপ করাই হলো অভিস্রবণ । সম্ভাব্য অভিস্রবণিক চাপ হলো সর্বাধিক অভিস্রবণিক চাপ যা কোনো দ্রবণে বিকাশ করতে পারে যদি এটি তার অর্ধভেদ্য পর্দা দ্বারা শুদ্ধ দ্রাবক থেকে পৃথক করা হয়।
অভিস্রবণ ঘটে যখন দুইটি ভিন্ন ঘনত্ব ধারণকারী দ্রবীভূত পদার্থ একটি অর্ধভেদ্য ঝিল্লি দ্বারা বিভক্ত করা হয়। দ্রাবক অণুগুলি কম ঘনত্বের স্থান থেকে বেশি ঘনত্বের স্থানে ঝিল্লির মধ্য দিয়ে যায়। ভারসাম্য অর্জন না হওয়া পর্যন্ত দ্রাবক অণুগুলির স্থানান্তর চলতে থাকবে।

## তথ্যসূত্র

বিষয়শ্রেণী:ব্যাপন
বিষয়শ্রেণী:পানি প্রযুক্তি
বিষয়শ্রেণী:ঝিল্লি প্রযুক্তি
দক্ষিণ আফ্রিকার জাতীয় সংগীত

**নোসি সিকেলি' আফ্রিকা/দিএ স্তেম ভান সুইদ-আফ্রিকা** (খোসা/জুলু: "Nkosi Sikelel' iAfrika", ইংরেজি: Lord Bless Africa; আফ্রিকান্স: "Die Stem van Suid-Afrika"; ইংরেজি: "The Call of South Africa") দক্ষিণ আফ্রিকার জাতীয় সঙ্গীত। ১৯৯৭ সাল থেকে এই দুটিকে দক্ষিণ আফ্রিকার জাতীয় সঙ্গীত হিসেবে ব্যবহার করা হচ্ছে। প্রথমটি ("নোসি সিকেলি' আফ্রিকা" খোসা এবং জুলু ভাষায় অর্থ "ঈশ্বর আফ্রিকাকে আশীর্বাদ দিন") ১৮৯৭ সালে সু্র এবং রচনা করেছেন একজন দক্ষিণ আফ্রিকান "ইনোচ মাঙ্কায় সোন্টোঙ্গা", যে তানজানিয়া এবং জাম্বিয়া জাতীয় সঙ্গীতে কথা এবং সুর দিয়ছেন। ১৯২৫ সাল থেকে আফ্রিকান ন্যাশনাল কংগ্রসের সঙ্গীত হিসেবে ব্যবহার করা হচ্ছে। দ্বিতীয়টি ("দিএ স্তেম ভান সুইদ-আফ্রিকা" আফ্রিকান্স ভাষায় অর্থ "দক্ষিণ আফ্রিকার ডাক") ১৯১৮ সালে রচনা করেছেন "কোরনেলিউস জাকব লাঞ্জেনহোভেন"। এটি ১৯৩৬ থেকে ১৯৫৭ সাল পর্যন্ত গড সেইভ দ্য কুইন সাথে দক্ষিণ আফ্রিকার জাতীয় সঙ্গীত ছিল। ১৯৯৫ সালে "গড সেইভ দ্য কুইন" একে "নোসি সিকেলি' আফ্রিকা" প্রতিস্থাপন করে, পরে নেলসন ম্যান্ডেলা, ১৯৯৭ সালে এই দুটি জাতীয় সঙ্গীতকে এক করে।

## গানের কথা

### নোসি সিকেলি' আফ্রিকা

### দিএ স্তেম ভান সুইদ-আফ্রিকা

## তথ্যসূত্র

## বহিঃসংযোগ
* জিম্বাবুয়ের জাতীয় সঙ্গীত MIDI, (নোসি সিকেলি' আফ্রিকা)
* জিম্বাবুয়ের জাতীয় সঙ্গীতের কথা, (নোসি সিকেলি' আফ্রিকা)
* জিম্বাবুয়ের জাতীয় সঙ্গীত MIDI, (দিএ স্তেম ভান সুইদ-আফ্রিকা)
* জিম্বাবুয়ের জাতীয় সঙ্গীতের কথা, (দিএ স্তেম ভান সুইদ-আফ্রিকা)

বিষয়শ্রেণী:জাতীয় সঙ্গীত
বিষয়শ্রেণী:দক্ষিণ আফ্রিকার জাতীয় প্রতীক
বিষয়শ্রেণী:আফ্রিকার জাতীয় সঙ্গীত
আলফা কলা ও টিন‌টিন

**আলফা কলা ও টিন‌টিন** বা **বর্ণশিল্প রহস্য** () দুঃসাহসী টিন‌টিন সিরিজের শেষ কমিক্স। ১৯৭৬ সালে বিপ্লবীদের দঙ্গলে বের হওয়ার পর আর কোন কমিক্স পুর্ণাঙ্গ আকারে বের হয় নি। এই কমিক্সের কাজ চলাকালীন ১৯৮৩ সালের ৩রা মার্চ ব্রাসেলসে হার্জে মারা যান। মাত্র ৪২ পাতার খসড়া ও প্রাথমিক স্কেচ থেকে এই কমিক্স তৈরি করা হয়।১৯৮৬ সালে এটি প্রকাশ করা হয়। ১৯৯০ সালে এটি ইংরেজিতে প্রকাশিত হয়। বাংলায় এই কমিক্স প্রকাশ হয়নি। এই কমিক্সে লাল, কালো ও নীল ফেল্ট কলমের কাজ আছে।

## গল্প
এই কমিক্সে রামো নাস নামে এক চিত্রকর জাল ছবি বাজারে বিক্রি করত। তার এই ছবি জাল করা গ্যালারি মালিকরাও ধরতে পারতেন না। এই কাজে হাত ছিল এন্ডাড্ডাইন আকাশ নামে একজন মিথ্যাবাদী আধ্যাত্মিক গুরু। কালো চশমা, টুপি ও দাড়ির আড়ালে তিনি আসলে ছিলেন ছদ্মবেশী রাস্তাপপুলাস, টিনটিনের প্রধান শত্রু। এই কমিক্সে তরল পলিয়েস্টার ঢেলে টিনটিনকে মূর্তিতে পরিণত করার এবং এর পরে তাকে বিক্রি করে দেওয়ার চেষ্টা চলছিল। এই অবস্থার পর কমিক্সটি আর লেখা হয়নি।

## তথ্যসূত্র

# বিষয়শ্রেণী কার্টুন, বাংলা পত্রিকা।

## বহিঃসংযোগ

বিষয়শ্রেণী:১৯৮৬-এর বই
বিষয়শ্রেণী:টিনটিনের বই
বিষয়শ্রেণী:টিনটিন
বিষয়শ্রেণী:কমিক বই
বিষয়শ্রেণী:অসমাপ্ত বই
বিষয়শ্রেণী:বই মৃত্যুর পরে প্রকাশিত
বিষয়শ্রেণী:মরণোত্তর প্রকাশিত বই
লা জাইরোইস

**লা জাইরোইস** (ফরাসি: La Zaïroise) গণতান্ত্রিক কঙ্গো প্রজাতন্ত্রের জাতীয় সঙ্গীত। এটি ১৯৭২ সালে দেবুট কঙ্গোলাইস কে প্রতিস্থাপন করেছিল। "লা জাইরোইস" ১৯৭২ থেকে ১৯৯৭ সাল পর্যন্ত গণতান্ত্রিক কঙ্গো প্রজাতন্ত্রের জাতীয় সঙ্গীত ছিল। পরে ১৯৯৭ সালে "দেবুট কঙ্গোলাইস" কে পুনরায় গণতান্ত্রিক কঙ্গো প্রজাতন্ত্রের জাতীয় সঙ্গীত হিসেবে গ্রহণ করা হয়।

## গানের কথা

## তথ্যসূত্র

## বহিঃসংযোগ
* গণতান্ত্রিক কঙ্গো প্রজাতন্ত্রের জাতীয় সঙ্গীতের তথ্য

বিষয়শ্রেণী:জাতীয় সঙ্গীত
বিষয়শ্রেণী:গণতান্ত্রিক কঙ্গো প্রজাতন্ত্রের জাতীয় প্রতীক
বিষয়শ্রেণী:আফ্রিকার জাতীয় সঙ্গীত
ইথিওপিয়া হোয় দেস ইবালিশ বেয়ামলাকিশ হাইল বেনেগোসিশ

**ইথিওপিয়া হোয় দেস ইবালিশ বেয়ামলাকিশ হাইল বেনেগোসিশ** (আমহারীয়: "Ethiopia hoy dess ibalish") ইথিওপিয়ার প্রথম জাতীয় সঙ্গীত। এই সঙ্গীতটি ১৯৩০ থেকে ১৯৭৪ পর্যন্ত সম্রাট "হাইল সেলাসসি I" শাসনকালে জাতীয় সঙ্গীত হিসেবে ব্যবহার করা হয়েছিল। একটি আর্মেনীয় "কেভোরক নালবানদিয়ান" এর দ্বারা গানটি ১৯২৬ সালে গঠন করা হয়েছিল, যিনি ইথিওপিয়াতে বসবাস করতেন।

১৯৭৫ সালে "ইথিওপিয়া, ইথিওপিয়া, ইথিওপিয়া কিদেমি" একে প্রতিস্থাপন করে। এর কথা দিয়েছেন "আসসেফা জেব্রা-মারিয়াম তেসসামা" এবং সুর দিয়েছেন "ডানিয়েল ইয়োহান্নেস হাগোস"। একে ১৯৭৫ থেকে ১৯৯২ সালে পর্যন্ত জাতীয় সঙ্গীত হিসেবে ব্যবহার করা হয়েছিল। পরে ১৯৯২ সালে "ওয়োদেফিট জেসজেশি, ওয়িদ ইন্নাত ইতয়োপ্প'ইয়া" একে প্রতিস্থাপন করে। এই গানের কথা দিয়েছেন "ডেরেজে মেলাকু মেঙ্গেসহা" এবং সুর দিয়েছেন "সলোমন লুলু মিতিকু"।

## গানের কথা

## তথ্যসূত্র

## বহিঃসংযোগ
* জাতীয় সঙ্গীতের কথা

বিষয়শ্রেণী:জাতীয় সঙ্গীত
বিষয়শ্রেণী:ইথিওপিয়ার জাতীয় প্রতীক
বিষয়শ্রেণী:ইরিত্রিয়ার জাতীয় প্রতীক
ইথিওপিয়া, ইথিওপিয়া, ইথিওপিয়া কিদেমি

**ইথিওপিয়া, ইথিওপিয়া, ইথিওপিয়া কিদেমি** ইথিওপিয়ার দ্বিতীয় জাতীয় সঙ্গীত। এইটি ১৯৭৫ থেকে ১৯৯২ পর্যন্ত ইথিওপিয়ার কমিউনিস্ট সরকারের দ্বারা জাতীয় সঙ্গীত হিসাবে ব্যবহার করা হয়েছিল। ১৯৯২ সালে "ওয়োদেফিট জেসজেশি, ওয়িদ ইন্নাত ইতয়োপ্প'ইয়া" একে প্রতিস্থাপন করে। এই গানের কথা দিয়েছেন "ডেরেজে মেলাকু মেঙ্গেসহা" এবং সুর দিয়েছেন "সলোমন লুলু মিতিকু"।

## গানের কথা

## তথ্যসূত্র

## বহিঃসংযোগ
* জাতীয় সঙ্গীতের কথা

বিষয়শ্রেণী:জাতীয় সঙ্গীত
বিষয়শ্রেণী:ইথিওপিয়ার জাতীয় প্রতীক
টপ (বস্ত্র)

[thumb|220px|[ট্যাঙ্ক টপ (শার্ট)|ট্যাঙ্ক টপ, টপেরই একটি প্রকারভেদ]]

**টপ** বা **টপস** () হচ্ছে একপ্রকার পোশাক, যা মানুষের গলার আগ পর্যন্ত উর্দ্ধাঙ্গ আবরণে ব্যবহৃত হয়। টপস সাধারণত মেয়েদের পোশাক হিসেবেই পরিচিত। তবে পুরুষের ক্ষেত্রেও টপস ব্যবহারের প্রচলন আছে। টপস কিছুক্ষেত্রে দৈর্ঘ্যে বুকের ঠিক নিচ পর্যন্ত বা উরু পর্যন্ত দীর্ঘও হতে পারে। পুরুষের টপস সাধারণ প্যান্টের সাথে পরা হয়। অপরদিকে মেয়েরা টপস পরে প্যান্ট ও স্কার্টের সাথে। টপসের সাধারণ প্রকারভেদগুলোর মাঝে রয়েছে টি-শার্ট, ব্লাউজ, এবং শার্ট।

## ধরন
কাঁধের প্রান্তভাগই টপের সর্বোচ্চ সীমা। সেখানে কিছু ক্ষেত্রে মাথা আবৃত করার জন্য বাড়তি একটা হুড থাকতে পারে। নিচের দিকে টপের বিস্তৃতি কোমরের প্রান্তদেশ পর্যন্ত হতে পারে। টপস বুক বা কোমরের স্থানে একটু আটোসাটো বা ঢিলেঢালা হতে পারে। হাতা থাকার ব্যাপারটি টপসের ক্ষেত্র ঐচ্ছিক। অনেক টপসে হাতা থাকে না, আবার কয়েকটিতে কাঁধের ফিতা, অথবা স্প্যাঘেটি ফিতা (নুডল ফিতা) থাকতে পারে। টপসের পিঠের অংশ ঢাকা বা অনাবৃত থাকতে পারে। এছাড়া কোমর বা ঘাড়ের অংশে ফিতা পেচিয়েও কিছু কিছু টপসের ডিজাইন করা হয়। এছাড়া কিছু ক্ষেত্রে কাঁধের চারপাশ জড়িয়েও ফিতা থাকে।

## প্রকারভেদ
টপসের কিছু প্রচলিত প্রকারভেদের মধ্যে আছে:
* টি-শার্ট — হাতা থাকে, সেটি ফুল বা হাফ হাতা হতে পারে।
* ট্যাঙ্ক টপ — হাতাকাটা, কাঁধের ওপর দিয়ে ফিতা দিয়ে যুক্ত থাকে।
* ক্রপ টপ — প্রান্তভাগ অনেক উঁচুতে। পেটের অংশ অনাবৃত থাকে।
* টিউব টপ — কোনো হাতা, বা কাঁধের ওপর দিয়ে ফিতাও থাকে না। বুক ও পেটের অংশের চারপাশ জড়িয়ে থাকে।
* হল্টারনেক — ঘাড়ের ওপর দিয়ে চারপাশে একটি ফিতে প্যাচানো থাকে।

## আরো দেখুন
* মুক্তস্তন

## তথ্যসূত্র

## বহিঃসংযোগ

বিষয়শ্রেণী:টপস
গাণিতিক রসিকতা

থাম্ব

**গাণিতিক রসিকতা** হল এমন ধরনের রসিকতা যা গণিতের বিভিন্ন বিষয় বা গৎবাঁধা গণিতবিদদের ওপর ভিত্তি করে কৌতুক সৃষ্টি করে। গাণিতিক রসিকতা সাধারণত পান (বা শব্দকৌতুক) সৃষ্টির মাধ্যমে অথবা কোন গাণিতিক পদের দ্বৈত অর্থ থেকে করা হয়। আবার রস সৃষ্টির মাধ্যম হিসেবে কোন ব্যক্তির গাণিতিক ধারণার ভুল ধারণাকে আশ্রয় করা হয় (যা কিনা একেবারে অপ্রত্যাশিত কিছু নয়)। তবে এ ধরনের রসিকতা বোঝার জন্যে কিছুটা গাণিতিক জ্ঞানের প্রয়োজন হতে পারে।

## সংখ্যার ভিত্তি সংক্রান্ত রসিকতা
:পৃথিবীতে কেবল 10 ধরনের লোক আছে — যারা দ্বিমিক (বাইনারি) বোঝে, এবং যারা বোঝে না!

এ কৌতুকটির ভিত্তি হল গাণিতিক বাক্যেরও স্বাভাবিক ভাষার মতোন নানান রকম অর্থ থাকতে পারে। যেমন এখানে হিউমারটি হল অন্য সব *পানের* মতোন বহুবোধক অর্থ; এখানে *10* প্রকৃতপক্ষে বাইনারি, যা কিনা দশমিক পদ্ধতিতে 2 বোঝায়।

আরেকটি এ ধরনের জোক হল:

:প্রশ্ন, গণিতবিদেরা কেন সবসময় হ্যালোউইন আর ক্রিসমাসের তারিখের মধ্যে গন্ডগোল করে ফেলেন?
:কারণ 31 Oct = 25 Dec।

এখানে মজাটা হল হ্যালোউইনের তারিখ হল ৩১ অক্টোবর এবং ক্রিসমাসের তারিখ ২৫ ডিসেম্বর, তাই "oct" অক্টোবর ও অক্টালের (অষ্টমিক) প্রতীক এবং "dec" হল ডিসেম্বর ও সেই সাথে ডেসিমাল (দশমিক) এর প্রতীক।

## গৎবাঁধা গণিতবিদ
কিছু কিছু রসিকতা গণিতবিদদের গৎবাঁধা জটিল ও তত্ত্বীয় চিন্তাভাবনাকে ব্যঙ্গ করে গড়ে উঠেছে।

**উদাহরণ:**
:একজন পদার্থবিজ্ঞানী, জীববিজ্ঞানী এবং গণিতবিদ একটি কাফেতে বসে রাস্তার অপর পাড়ের একটি বাড়িতে মানুষজনের আসা যাওয়া দেখছেন। প্রথমে তারা দেখলেন দু'জন লোক বাড়িটিতে প্রবেশ করছে। কিছু সময় অতিবাহিত হল। কিছুক্ষণ পর তারা দেখতে পেলেন তিনজন লোক বাড়িটি থেকে বের হয়ে এল। পদার্থবিজ্ঞানী বললেন, *গণনা ত্রুটিপূর্ণ ছিল বলে ধারণা করছি।* জীববিজ্ঞানী মন্তব্য করলেন, *আমার মনে হয় তারা বংশবৃদ্ধি করেছে।* আর গণিতবিদ বললেন, *আরও একজন লোক বাড়িটিতে প্রবেশ করলে তা খালি হয়ে যাবে।*

## গণিতবিদ নয় এমন লোকের গণিত
এ বিভাগের কৌতুকগুলো গুলো যারা গণিত জানে না তাদের নিয়ে অথবা যাদের গণিতের স্বল্প ধারণা আছে তাদের নিয়ে

উদাহরনঃ
এক জাদুঘরের দর্শনার্থী আগ্রহ সহকারে একটি *Tyrannosaurus* ডাইনোসরের জীবাশ্ম দেখছিল। সে সেখানকার কর্মচারীকে জিজ্ঞেস করল, এটি কত বছর আগের? 
কর্মচারী বললঃ এটি পঁয়ষট্টি কোটি তিন বছর দুই মাস আঠারো দিন আগের। 
জাদুঘরের দর্শনার্থী জিজ্ঞেস করলঃ আপনি কীভাবে এত সঠিক ভাবে বলতে পারলেন?
কর্মচারী বললঃ আমি যখন এখানে কাজ শুরু করি তখন এক বিজ্ঞানীকে একই প্রশ্ন করি, সে বলল ফসিল টি পঁয়ষট্টি কোটি বছর আগের। এবং আমি বিজ্ঞানীকে প্রশ্নটি জিজ্ঞেস করছি তিন বছর দুই মাস আঠারো দিন আগে।

## টীকা

## উচ্চতর পঠন
* 

## বহিঃসংযোগ
* Mathematical Humor — From Mathworld
* A Sampling of Mathematical Folk Humor 
* টেকটুইটস ব্লগ

বিষয়শ্রেণী:পেশাদার রসিকতা
বিষয়শ্রেণী:গণিত ও সংস্কৃতি
বিষয়শ্রেণী:রসিকতা
বিষয়শ্রেণী:গণিত
ইশে কোম্বোরেরা আফ্রিকা

**ইশে কোম্বোরেরা আফ্রিকা** (শোনা: "Ishe Komborera Africa"; ইংরেজি: "God Bless Africa") জিম্বাবুয়ের জাতীয় সঙ্গীত। একে ১৯৮০ থেকে ১৯৯৪ সাল পর্যন্ত জাতীয় সঙ্গীত হিসেবে ব্যবহার করা হয়। পরে একে ১৯৯৪ সালে "ব্লেসড বি দ্য ল্যান্ড অফ জিম্বাবুয়ে" প্রতিস্থাপন করে। গানটির লেখকের নাম অজানা আর এর সুর দিয়েছেন "এনোচ মাঙ্কোয়ি সোন্টোগা"।

১৯৮০ সালে স্বাধীনতা লাভ করার পরে, রোদেসিয়া (Rhodesia) জাতীয় সঙ্গীত কে পরিবর্তন করে হয়। জিম্বাবুয়ের জনপ্রিয় প্রথম আফ্রিকান জাতীয় সঙ্গীত ছিল "ইশে কোম্বোরেরা আফ্রিকা" অথবা "গড ব্লেস আফ্রিকা", লিখা হয়ে ছিল শোনা ভাষায়।

## গানের কথা

## তথ্যসূত্র

## বহিঃসংযোগ
* জিম্বাবুয়ের জাতীয় সঙ্গীতের কথা
* জিম্বাবুয়ের জাতীয় সঙ্গীতের তথ্য

বিষয়শ্রেণী:জাতীয় সঙ্গীত
বিষয়শ্রেণী:দক্ষিণ আফ্রিকার জাতীয় প্রতীক
বিষয়শ্রেণী:নামিবিয়ার জাতীয় প্রতীক
বিষয়শ্রেণী:আফ্রিকার জাতীয় সঙ্গীত
বিষয়শ্রেণী:দক্ষিণাঞ্চলীয় আফ্রিকা
দিনাজপুর জাদুঘর

**দিনাজপুর মিউজিয়াম** বাংলাদেশের প্রত্নসম্পদের এক বিশাল সমৃদ্ধ সংগ্রহশালা। জাদুঘরটি দিনাজপুর সদরের মুন্সিপাড়ায় অবস্থিত। এটি বাংলাদেশের তৃতীয় বৃহত্তম প্রাচীন নিদর্শনের সংগ্রহশালা।

## ইতিহাস
প্রখ্যাত প্রত্নতত্ত্ববিদ আবুল কালাম মোহাম্মদ যাকারিয়া দিনাজপুরে সীতাকোট বিহার আবিষ্কারের পর প্রাচীন প্রত্নসম্পদ খোঁজার কাজে পূর্ণ মনোনিবেশ করলেন। এ সময় তিনি তৎকালীন দিনাজপুর জেলার জেলা প্রশাসক হিসেবে কর্মরত ছিলেন । তিনি দিনাজপুর জেলায় একটি জাদুঘর প্রতিষ্টার উদ্যোগ গ্রহণ করেন। এজন্য তিনি পুরো উত্তরবঙ্গ চষে বেড়ালেন। ঘুরলেন বৃহত্তম দিনাজপুরের আনাচে-কানাচে, রংপুর-বগুড়ার গ্রাম থেকে গ্রামে। এইসব সংগ্রহকে পুজিঁ করে ১৯৬৮ খ্রিষ্টাব্দে স্থানীয় কয়েকজনের সহায়তায় তিনি প্রতিষ্ঠা করলেন দিনাজপুর মিউজিয়াম। নিজের সংগৃহীত দুষ্প্রাপ্য মূর্তি, মুদ্রা, শিলালিপিসহ সব প্রত্নসামগ্রী দান করে দিলেন জাদুঘরে। তার প্রচারণায় উদ্ভুদ্ধ হয়ে বহুজন নিজেদের সংগ্রহে থাকা প্রত্নবস্তু দান করে জাদুঘরটিকে সমৃদ্ধ করলেন। এই জাদুঘর প্রতিষ্ঠা করেই ক্ষান্ত হোননি তিনি, সংগ্রহ করা সকল প্রত্নসামগ্রীর বিস্তারিত পরিচিতিসহ একটি তালিকাও প্রস্তুত করেন, যা পরে বই আকারে বের হয়।

জাদুঘরটি প্রতিষ্ঠায় জনাব যাকারিয়াসহ অবদান রাখেন জনাব মেহরাব আলী, জনাব দাউদ প্রমুখও। তাদেঁর প্রত্যক্ষ তত্ত্বাবধানে জাদুঘরটি প্রথম প্রতিষ্ঠিত হয় খাজা নাজিমুদ্দিন মুসলিম হল এবং লাইব্রেরির কাছেই একটি টিনশেড ঘরে ছোট্ট পরিসরে। জনাব মেহরাব আলী জাদুঘরটির প্রথম কিউরেটর বা তত্ত্বাবধায়ক নিযুক্ত হোন।

১৯৭১ খ্রিষ্টাব্দের মুক্তিযুদ্ধের সময় জাদুঘরটির ব্যাপক ক্ষয়ক্ষতি সাধিত হয়। পাকিস্তানি হানাদার ও তাদের দোসররা হয় লুট করে অথবা ধ্বংস করে দিয়ে যায় জাদুঘরটির অনেক প্রত্ননিদর্শন। এই জাদুঘরটির ইতিহাস বলতে মূলত জনাব আবুল কালাম মোহাম্মদ যাকারিয়া কর্তৃক প্রণীত *দিনাজপুর জাদুঘর* বইটিকে গ্রহণ করা হয়। অবশ্য এব্যাপারে মতভেদ দেখা যায় যখন জনাব মেহরাব আলী প্রণীত *দিনাজপুর জাদুঘর* বইটির তথ্য গ্রহণ করা হয়। তবে স্থানীয় লোকদের বর্ণনানুযায়ী বিভিন্ন ক্ষেত্রে জনাব যাকারিয়ার বক্তব্যই গ্রহণযোগ্য বলে ধর্তব্য হয়েছে।

## বিবরণ
মিউজিয়ামটি বর্তমানে দ্বিতল ভবনের নিচের তলে তার সংগৃহীত প্রত্নসামগ্রী প্রদর্শন করছে।

## সংগৃহীত সামগ্রী
দিনাজপুর মিউজিয়ামে যে সকল সামগ্রী প্রদর্শিত হয়, তার মধ্যে ভাস্কর্য বা মূর্তি, মুদ্রা, ইনসক্রিপশন বা লিপি, আর বিভিন্ন ছোটখাটো প্রত্নবস্তু উল্লেখযোগ্য। ১৯৬৯ খ্রিষ্টাব্দের হিসাবে জাদুঘরটিতে প্রায় ৮০০ প্রত্নবস্তু ছিলো। এইসব প্রত্নসামগ্রীর প্রথম পূর্ণাঙ্গ ক্যাটালগটি হলো জনাব যাকারিয়া কর্তৃক প্রণীত *দিনাজপুর জাদুঘর* বইটি। পরবর্তিতে ইউনেস্কো ঢাকা অফিসের সহায়তায় নেয়া একটি প্রকল্পে জাদুঘরটির নিয়মতান্ত্রিক ও পরিপূর্ণ বৈজ্ঞানিক পদ্ধতিতে ক্যাটালগিং করার উদ্যোগ গৃহীত হয়। আর তারই ফলস্বরূপ আত্মপ্রকাশ করে জাদুঘরটির নিজস্ব একটি ওয়েবসাইট।

## দিনাজপুর জাদুঘর চিত্রশালা

চিত্র:Surja Sculpture 29 at Dinajpur Museum (cropped).jpg|১ ফুটx১০ ইঞ্চি সূর্যমূর্তি
File:Ink Pot at Dinajpur Museum.jpg|কালি পাত্র
File:Krishna Sculpture 03 at Dinajpur Museum.jpg|কৃষ্ণ মুর্তি
File:Sculpture at Dinajpur Museum.jpg|বিষ্ণু মুর্তি


## তথ্যসূত্র

## বহিঃসংযোগ

* ওয়েবসাইট:দিনাজপুর মিউজিয়াম
* 

বিষয়শ্রেণী:রংপুর বিভাগের জাদুঘর
বিষয়শ্রেণী:১৯৬৮-এ প্রতিষ্ঠিত
বিষয়শ্রেণী:বাংলাদেশের ইতিহাস
বিষয়শ্রেণী:বাংলাদেশের প্রাসাদ
বিষয়শ্রেণী:দিনাজপুর জেলার দর্শনীয় স্থান
বিষয়শ্রেণী:বাংলাদেশের স্থানীয় জাদুঘর
রবীন্দ্রনাথ ঠাকুরের শেষ জীবন

**[[রবীন্দ্রনাথ ঠাকুর|রবীন্দ্রনাথ ঠাকুরের]] শেষ জীবন** (১৯৩২–১৯৪১) কবির দীর্ঘ অসুস্থতার সময়। এই সময় রবীন্দ্রনাথ তার রচনায় মূলত মৃত্যুর প্রকৃতি অনুধাবনে মনোনিবেশ করেছেন।

## ১৯৩২–৩৭ সময়কালের রচনাবলি
[thumb|right|165px| ১৯৪০ সালে [শান্তিনিকেতন|শান্তিনিকেতনে মহাত্মা গান্ধীর সহিত রবীন্দ্রনাথের (বামে) সাক্ষাৎ।]]

বিভিন্ন রাষ্ট্র পরিভ্রমণ করে মানবজাতির মধ্যে বিভাজন সৃষ্টির হীনতা সম্পর্কে রবীন্দ্রনাথের নিজের মত সুদৃঢ় হয়। ১৯৩২ সালের মে মাসে তিনি ইরাকের একটি বেদুইন শিবিরে গিয়েছিলেন। সেখানে এক উপজাতীয় নেতা তাকে বলেন, "আমাদের মহানবী বলেছেন, তিনিই সত্যকারের মুসলমান, যাঁর বাক্য বা কর্মের দ্বারা তাঁর ভ্রাতৃপ্রতিম মানুষগুলির ন্যূনতম ক্ষতিসাধনও হয় না।" কবি তার ডায়েরিতে লিখেছেন, "চমকে উঠলুম। বুঝলুম তার কথাগুলিই মানবতার মূল কথা।"

জীবনের শেষ দশ বছরে রবীন্দ্রনাথ পনেরোটি বই লিখেছিলেন। *পুনশ্চ* (১৯৩২), *শেষ সপ্তক* (১৯৩৫) ও *পত্রপুট* (১৯৩৬) নামে গদ্যকবিতা-সংকলনগুলি এই সময়েই প্রকাশিত হয়। জীবনের এই পর্বে রবীন্দ্রনাথ গদ্যগীতিকা ও নৃত্যনাট্য নিয়ে নতুন পরীক্ষানিরীক্ষা করেন। *চিত্রাঙ্গদা* (১৯৩৬), *শ্যামা* (১৯৩৯) ও *চণ্ডালিকা* (১৯৩৮) নামে প্রসিদ্ধ নৃত্যনাট্যত্রয়ীও এই সময়ই লিখিত হয়। এছাড়া তিনি *দুই বোন* (১৯৩৩), *মালঞ্চ* (১৯৩৪) ও *চার অধ্যায়* (১৯৩৪) নামে তিনটি উপন্যাসও রচনা করেন। জীবনের শেষ পর্বে কবি বিজ্ঞান বিষয়ে আগ্রহী হয়ে ওঠেন। ১৯৩৭ সালে প্রকাশিত হয় তার বিজ্ঞান বিষয়ক প্রবন্ধ সংকলন *বিশ্বপরিচয়*। এই গ্রন্থে তিনি জীববিদ্যা, পদার্থবিদ্যা ও জ্যোতির্বিজ্ঞান সংক্রান্ত নানা তথ্যমূলক প্রবন্ধ রচনা করেন। তার এই সময়কার কবিতাগুলিতেও বৈজ্ঞানিক সূত্রগুলির উপর আধারিত প্রকৃতিবাদের সুর ধ্বনিত হয়। *সে* (১৯৩৭), *তিনসঙ্গী* (১৯৪০) ও *গল্পসল্প* (১৯৪১) গল্পগ্রন্থগুলিতেও বিজ্ঞান ও বিজ্ঞানী চরিত্রের নানা সমাবেশ লক্ষিত হয়।

## ১৯৩৭–৪১ সময়কালের অসুস্থতা
ঋজু শালপ্রাংশু দেহের অধিকারী রবীন্দ্রনাথ সারাজীবন সুস্বাস্থ্য ভোগ করলেও জীবনের শেষ চার বছর দীর্ঘস্থায়ী পীড়ায় কষ্ট পেয়েছিলেন। তার মূল সমস্যা ছিল অর্শ। এই চার বছরে দুবার দীর্ঘসময় অত্যন্ত অসুস্থ অবস্থায় শয্যাশায়ী থাকতে হয় তাকে। ১৯৩৭ সালে একবার জ্ঞান হারিয়ে ফেলেছিলেন কবি ; এই সময় কোমায় চলে গিয়ে মৃত্যুকে প্রত্যক্ষ করেন অত্যন্ত কাছ থেকে। আর তখন থেকেই তার এই দীর্ঘকালীন অসুস্থতার সূত্রপাত। ১৯৪০ সালের শেষ দিকে আবার একই ভাবে অসুস্থ হয়ে পড়েন তিনি। এবার আর সেরে ওঠেননি। এই সময়কালের মধ্যেই জীবনের শ্রেষ্ঠ কিছু কবিতা রচনা করেন রবীন্দ্রনাথ। এই কবিতাগুলির মধ্যেই প্রকাশিত হয়েছে মৃত্যুকে ঘিরে লেখা রবীন্দ্রনাথের কিছু অবিস্মরণীয় পঙক্তিমালা। দীর্ঘ রোগভোগের পর, শল্য চিকিৎসার জটিলতার কারণে, ১৯৪১ সালের ৭ অগস্ট (২২ শ্রাবণ, ১৩৪৮ বঙ্গাব্দ) বেলা ১২ টার কিছু পর কলকাতার জোড়াসাঁকোয় অবস্থিত বাসভবনে প্রয়াত হন রবীন্দ্রনাথ। মৃত্যুকালে তাঁর বয়স হয়েছিল ৮০ বছর ৩ মাস। উল্লেখ্য, জোড়াসাঁকোর এই বাড়িতেই,৬ দ্বারকানাথ ঠাকুর লেন কবির জন্ম ও বেড়ে ওঠা। আজও বাংলাভাষী জগতে রবীন্দ্রনাথের মৃত্যুবার্ষিকী পরম শ্রদ্ধা ও ভাবগাম্ভীর্যের সঙ্গে পালিত হয়ে থাকে।

## আরো দেখুন

* রবীন্দ্রনাথ ঠাকুরের জীবন (১৮৬১–১৯০১)
* রবীন্দ্রনাথ ঠাকুরের জীবন (১৯০১–১৯৩২)

## পাদটীকা

## তথ্যসূত্র

* .
* .
* .

বিষয়শ্রেণী:রবীন্দ্রনাথ ঠাকুর
বিষয়শ্রেণী:বঙ্গীয় সাহিত্য পরিষদ
বিষয়শ্রেণী:বাংলার নবজাগরণ
বিষয়শ্রেণী:ব্রাহ্ম
রূপসা নদী

**রূপসা নদী**; বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ৪৮৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রূপসা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮১। নদীটি পদ্মার একটি শাখা নদী। এটি ভৈরব নদ থেকে উৎপত্তি হয়েছে এবং পরবর্তীতে পশুর নামে প্রবাহিত হয়েছে। খুলনা তথা দক্ষিণ অঞ্চলের লাইটার জাহাজ চলাচলের অন্যতম মাধ্যম। খুলনা অঞ্চলের বানিজ্যর বেশীর ভাগ রুপসা নদী কেন্দ্রিক। রুপসার তীরে আছে বানৌজা তিতুমীর ও খুলনা শিপইয়ার্ড। শিল্পের মধ্য নদীর তীরে জেলখানা ফেরিঘাটের বিপরীত পাড়ে আছে (সেনের বাজার) রাজাপুর সল্ট রিফাইনারি লিমিটেড অবস্থিত।

## প্রবাহ
রূপসা নদীটি খুলনা শহরের জেলখানা ঘাট এলাকায় প্রবহমান ভৈরব নদ হতে উৎপত্তি লাভ করেছে। অতঃপর এই নদীর জলধারা একই উপজেলার জলমা ইউনিয়ন পর্যন্ত প্রবাহিত হয়ে কাজিবাছা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত।

## নদীর উৎপত্তি ও ইতিহাস

কথিত আছে যে, ঊনবিংশ শতাব্দীর মাঝামাঝি সময়ে নড়াইল জেলার ধোন্দা গ্রামের রূপচাঁদ সাহা নামক জনৈক লবণ ব্যবসায়ী নৌকায় যাতায়াতের জন্য ভৈরব নদের সঙ্গে কাজীবাছা নদীর সংযোগ করার জন্য একটি খাল খনন করেছিলেন। **রূপচাঁদ সাহার** নাম অনুসারে ঐ খালের নাম হয়েছিল রূপসা। পরবর্তীকালে ভৈরব নদের প্রচন্ড প্লাবনে এই ছোট খাল বিরাট ও ভয়ংকর নদীতে পরিণত হয়। রূপসা শুধু নিজেই নদীতে পরিণত হয়ে ক্ষান্ত হয়নি, কাজীবাছা নদীকেও প্রচন্ড ভাঙনের মুখে ফেলেছে।

রুপসা-পশুর সুন্দরবনের মধ্য দিয়ে প্রবাহিত বড় নদী। রূপসা মূলত দক্ষিণে মংলা বন্দরের কাছে পশুর নামে প্রবাহিত হয়ে ত্রিকোন ও দুবলা দ্বীপ দুটির ডান দিক দিয়ে বঙ্গোপসাগরে পড়েছে। রূপসা ও ভৈরব নদীর সঙ্গমস্থলে খুলনা শহর অবস্থিত। ভৈরব নদের দক্ষিণ তীরে রেণীগঞ্জ নামক স্থানে পুরাতন খুলনা অবস্থিত ছিল। অত্যাচারী নীলকর রেণী সাহেবের নামে এই স্থান রেণীগঞ্জ হয়।

## অন্যান্য তথ্য
রূপসা নদী ১২ মাস সচল। বর্ষা মৌসুমে এর গভীরতা ১৭ মিটার এবং শুকনো মৌসুমে গভীরতা ১২ মিটারের মতো হয়। বর্ষা মৌসুমে পানিপ্রবাহ ১০ হাজার ৫০০ ঘনমিটার/সেকেন্ড। এই নদীতে জোয়ার-ভাটার প্রভাব আছে। খুলনা সদর রূপসা নদীর তীরে অবস্থিত।

## সাহিত্যে রূপসা নদী
সাহিত্যের নানা শাখায় রূপসা নদীর প্রসঙ্গ এসেছে। জীবনানন্দ দাশ তার কবিতায়ও রূপসার কথা বলেছেন-

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:খুলনা জেলার নদী
বিষয়শ্রেণী:রূপসা উপজেলা
বিষয়শ্রেণী:বটিয়াঘাটা উপজেলা
বিষয়শ্রেণী:খুলনা
বিষয়শ্রেণী:বাংলাদেশের নদী
শর্টস

thumb|200px|জিন্সের শর্টস পরিহিত নারী, এবং ব্যাকগ্রাউন্ডে খাকি রংয়ের শর্টস পরিহিত পুরুষ।

**শর্টস** () হচ্ছে শরীরের শ্রোণী অঞ্চলে পরিধানযোগ্য একপ্রকার পোশাক। পুরুষ ও নারী উভয়ের ক্ষেত্রেই শর্টসের প্রচলন রয়েছে। এটি কোমরকে ঘিরে থাকে, এবং পায়ের ওপরাংশ থেকে হাঁটু পর্যন্ত বিস্তৃত হতে পারে। কিন্তু এটি পুরো পা ঢেকে রাখে না। অন্তর্বাস ও বহির্বাস উভয় হিসেবেই শর্টসে ব্যবহার প্রচলিত। কারণ এটি সহজে পরিধান করা যায় ও আরামদায়ক। পায়জামার ক্ষুদ্র সংস্করণকেই শর্টস বলা হয়, কারণ পায়জামা পুরো পা ঢেকে রাখলেও শর্টস তা করে না।

## সামাজিক অবস্থান
### যুক্তরাষ্ট্র ও ইউরোপ
উনিশ শতক থেকে বিশ শতকের শুরু পর্যন্ত যুক্তরাষ্ট্র ও ইউরোপের বেশিরভাগ স্থানে শুধুমাত্র অপ্রাপ্তবয়স্ক ছেলেদের মধ্যেই শর্টস পরার প্রচলন দেখা যেতো। নির্দিষ্ট উচ্চতা ও পরিপক্কতা অর্জনের আগ পর্যন্ত তারা শর্টস পরতে পারতো। বয়ঃসন্ধিকালীন সময়ে তারা প্রথমে লম্বা পায়জামা পরিধান করতো। সেসময় ধারণা প্রচলিত ছিলো যে, শর্টস শুধুমাত্র ছোট ছেলেদের পোশাক। নিজেদেরকে অপরিপক্ক মনে হবে, এজন্য বড়রা শর্টস পরতেন না। সামাজিক কারণেই বেশিরভাগ সমাজেই মেয়েরা শর্টস পরিধান করতো না।

১৮৯০-এর দশকে নি প্যান্ট নামক এক ধরনের খাট প্যান্ট মার্কিন ছেলেদের মাঝে খুবই জনপ্রিয় হয়ে ওঠে। পল্লী অঞ্চলের অনেক স্কুল বালকদের মধ্যেই এ ধরনের শর্টস পরিধানের প্রচলন লক্ষ্য করা যায়। সেমসময় মার্কিন ছেলেরা লম্বা স্টকিংয়ের সাথে শর্টস পরতো। এই স্টাইলের পরিবর্তন শুরু হয় ১৯০০-এর দশকে, যখন মার্কিন ছেলেরা নিকারবোকার পরা শুরু করে। সেসময় ইউরোপে এ ধরনের খাট প্যান্ট অনেক জনপ্রিয় হয়ে ওঠে।

দ্বিতীয় বিশ্বযুদ্ধের সময় যখন সৈন্যরা বিভিন্ন উষ্ণমণ্ডলীয় স্থানে যুদ্ধে যাবার সময় গরম আবহাওয়ার কারণে তারা প্রায়ই শর্টস পরিধান করতেন। কিন্তু শর্টস শুধুমাত্র ছোট বালকদের পোশাক, এই ধারণা থেকে বেরিয়ে আসতে অনেক সময় লেগেছিলো। এমন কী এখনো কিছু স্থানে এরূপ ধারণা প্রচলিত আছে। বিশ শতকের শেষের দিক থেকে গরম আবহাওয়া সাধারণভাবে পুরুষের শর্টস পরার প্রচলন শুরু হয়।

কিছু কিছু দেশে শর্টস পরার কিছু নির্দিষ্ট স্থান রয়েছে। সেসব ক্ষেত্রে এটি একটি অপ্রাতিষ্ঠানিক পরিধেয় হিসেবে স্বীকৃত। ব্যতিক্রম হিসেবে কিছু দেশে অফিসের মতো আনুষ্ঠানিক পরিবেশেও শর্টস পরা স্বীকৃত। যেমন: বারমুডা, দক্ষিণ আফ্রিকা, অস্ট্রেলিয়া, ও নিউজিল্যান্ড।

### বিশ্বব্যাপী
ছোট ছেলেদের জন্য শর্টস পরার প্রচলন থাকলেও যুক্তরাষ্ট্র ও ইউরোপের মতো একই কারণে বিশ্বের অন্যান্য স্থানেও ১৯ শতকের আগ পর্যন্ত পরিণত বয়সের ছেলেদের মাঝে খুব কমই শর্টস পরার প্রচলন দেখা যেতো।

পশ্চিমে মেয়েদের মাঝে শর্টস পরার প্রচলন কম, কিন্তু এটি স্থানভেদে যথেষ্ট পরিবর্তিত হয়। বড় বড় শহরগুলোতে মেয়েদের মাঝেই প্রায়ই বহির্বাস হিসেবে শর্টস পরার প্রচলন দেখা যায়। কিছু দেশে পরিণত বয়সের মেয়েদেরও হাঁটু পর্যন্ত ছোট ঢিলেঢালা শর্টস পরার প্রচলন আছে। এটিকে শিষ্টাচার বহির্ভূত ধরা হয় না। এছাড়া হাঁটুর আগেই শেষ হওয়া শর্টসগুলো সচারচর প্রাক-বয়সন্ধিকালীন মেয়েদের ক্ষেত্রে দেখা যায়।

## স্টাইল
* ব্যাগিজ
* বারমুডা শর্টস
* বোর্ড শর্টস
* বক্সার শর্টস
* বয়শর্টস
* বান শর্টস
* কার্গো শর্টস
* কুলোটেস
* কাট-অফ শর্টস বা ডেইজি ডিউক
* সাইক্লিং শর্টস
* ডলফিন শর্টস
* জিম শর্টস
* হট প্যান্ট
* জিন্স শর্টস
* লিডারহোসেন
* চামড়ার শর্টস
* প্লেইড শর্টস
* দৌড়ানোর শর্টস
* ছোট শর্টস
* শর্ট পায়াজাম বা স্কুল শর্টস
* স্কোর্ট
* স্ল্যাকেট
* থ্রি কোয়ার্টার প্যান্ট বা ফ্লাড প্যান্ট
* জিপ-অফ শর্টস

## টীকা

বিষয়শ্রেণী:ট্রাউজার্স ও শর্টস
বিষয়শ্রেণী:২১শ শতাব্দীর ফ্যাশন
বিষয়শ্রেণী:ফ্যাশনের ইতিহাস
বিষয়শ্রেণী:ক্রীড়া সংস্কৃতি
পায়জামা

thumb|220px|ঐতিহ্যবাহী দুই প্রস্থ বিশিষ্ট পায়জামা। সাধারণত ঘুমের পোশাক হিসেবে ব্যবহৃত হয়।

**পায়জামা** বা **পাজামা** বলতে বিভিন্ন ধরনের পোশাক বোঝানো হতে পারে। সাধারণ পায়জামা হচ্ছে ঢিলেঢালা ধরনের ট্রাউজার্স, যা বেল্ট ছাড়া ফিতে দিয়ে পরা হয়। এ ধরনের পায়জামা দক্ষিণ ও পূর্ব এশিয়ায় ছেলে-মেয়ে উভয়ের মধ্যে প্রচলিত। অনেক ইংরেজিভাষী দেশে পায়জামা বলতে ঢিলেঢালা দুই প্রস্থ বিশিষ্ট এক ধরনের পোশাককে বোঝানো হয়, যা মূলত ঘুমের সময় রাতপোশাক হিসেবে পরিধান করা হয়। মাঝে মাঝে সাধারণ আরামদায়ক পোশাক হিসেবেও পায়জামার ব্যবহার আছে। পায়জামা বিভিন্ন উপাদানের তৈরি ও স্টাইলও বিভিন্ন ধরনের হতে পারে।

## ব্যুৎপত্তি
*পায়জামা* ও *পাজামা* উচ্চারণগত পার্থক্যের উৎপত্তি ব্রিটিশ ভারত কালীন সময় থেকে। সেসময়ই শব্দটির এই ভিন্নতা ইংরেজিতে স্থান পায়। মূলত হিন্দুস্তানি ভাষা (আজকের দিনের হিন্দি ও উর্দু) থেকে এই ভিন্নতার উৎপত্তি। শব্দটি মূলত এসেছে ফার্সি শব্দ  থেকে, যার অর্থ ‘পায়ের পোশাক’।

## পায়জামার প্রকারভেদ
### ঐতিহ্যগত
ঐতিহ্যগত পায়জামা বলতে জ্যাকেট ও প্যান্টের সংমিশ্রণে তৈরি পোশাক বোঝানো হয়। তবে জ্যাকেট ও প্যান্টের সাথে পার্থক্য হচ্ছে এগুলো নরম ও আরামদায়ক কাপড়ের তৈরি, যেমন: ফ্লানেল। জ্যাকেটের ক্ষেত্রে পার্থক্য যে, এর হাতায় কোনো কাফ থাকে না।

## তথ্যসূত্র

## বহিঃসংযোগ

বিষয়শ্রেণী:রাতের পোশাক
বিষয়শ্রেণী:ভারতীয় পোশাক
বিষয়শ্রেণী:স্যুট (পোশাক)
বিষয়শ্রেণী:পোশাকের ইতিহাস (পশ্চিমা ফ্যাশন)
বিষয়শ্রেণী:ফ্যাশনের ইতিহাস
বিষয়শ্রেণী:এশীয় পোশাকের ইতিহাস